Klubben ble grunnlagt i 1906 etter en sammenslåing mellom to lokale klubber og benyttet Kongsgården som sin bane. I 1913 flyttet klubben til eiendommen Sommerro ved Ragnhilds gate på Øya. Der ble det først etablert tre baner, som siden ble utvidet til fem baner i 1930. I 1938 ble den første tenniskretsen i Trøndelag etablert, som i tillegg til TTK bestod av tennisklubbene Steinkjer, Levanger og Kopperå.